Olena Zubrilova

**Olena Zubrilova**, () rođena 25. februara 1973. u Šostki u Ukrajinskoj SSR, SSSR (danas Ukrajina), kao Olena Ogurcova () je nekadašnja ukrajinska i bjeloruska biatlonka i četverostruka svjetska prvakinja.

## Karijera 
### Olimpijske igre 
Olena Zubrilova je nastupila na četirima olimpijskim igrama: Na Zimskim olimpijskim igrama 1994, ZOI 1998., ZOI 2002. za Ukrajinu i na ZOI 2006. za Bjelorusiju, ali nije osvojila ni jednu medalju. Najbolji plasman u pojedinačnim disciplinama bilo joj je peto mjesto u utrci sprinta na ZOI 2006. kada je bila bez promašaja i sa 9.1&nbsp;s zaostatka iza pobjednice Francuskinje Florence Baverel-Robert. Na istim igrama u štafeti sa Jekaterinom Vinogradovom i Olgom Nazarovom i Ljudmilom Ananko osvojila je četvrto mjesto.

## Svjetska prvenstva 
Zubrilova je nastupila na dvanaest Svjetskih prvenstava od SP 1993. do SP 2006, a do 2002. godine je nastupala za Ukrajinu, a od tada za Bjelorusiju. Ukupno je osvojila 17 medalja, od čega četiri zlatne, četiri srebrne i osam bronzanih medalja. Po broju osvojenih medalja u pojedinačnim utrkama je nakon Magdalene Neuner, Magdalene Forsberg i Liv Grete Poirée četvrta biatlonka (*stanje 30. 5. 2021.*) na svijetu i najbolja ukrajinska i bjeloruska biatlonka. U ekipnim utrkama najbolji rezultat joj je bio drugo mjesto na SP 1996. u ekipnoj utrci sa Tetjanom Vodopjanovom, Olenom Petrovom i Ninom Lemeš. Na SP 1999. osvojila je tri zlatne (na 15 km, 10 km i 12,5 km) i jednu bronzanu na 7,5 km.

### Svjetski kup 
Prvi nastup Zubrilove u Svjetskom kupu bio je u sezoni 1992/93., na slovenskoj Pokljuki 17. decembra 1992, kada je osvojila 27-o mjesto u utrci na 15&nbsp;km, sa pet promašaja i zaostatkom od 7:44.6&nbsp;min iza pobjednice Anne Briand. Prve pobjede ostvarila je u sezoni SK 1998/99. u njemačkom Ruhpoldingu kada je 14. januara 1999. pobijedila u štafeti sa Olenom Petrovom, Ninom Lemeš i Tetjanom Vodopjanovom, dva dana kasnije u sprintu i sljedeći dan u potjeri; Dan ranije prije pobjede u štafeti osvojila je drugo mjesto u utrci u masovnom start na 12,5&nbsp;km iza Njemice Uschi Disl sa 32.7&nbsp;s zaostatka, ali sa dva promašaja više nego pobjednica. Ukupno je pobjedila u 21 utrke, a u sezoni SK 1998/99. pobijedila je u ukupnom plasmanu u masovnom startu.

## Nagrade 
Dobitnica je ukrajinskog ordena za zasluge III reda, kao i ordena za zasluge II reda.

Datoteka:Zaslugi-3.jpg|120px|desno|Ukrajinski orden za zasluge III reda
Datoteka:Zasluhy-2.jpg|120px|desno|Ukrajinski orden za zasluge II reda

## Privatni život 
Mada od 2002. godine nastupa za Bjelorusiju i dalje živi u Kijevu, gdje radi kao sportski trener. Bila je udata od 1993-2000. godine za bivšeg trenera Romana Zubrilova, s kojim ima jednu kćerku Tetjanu.

## Napomene 
## Reference 
## Vanjski linkovi 
* 
* 
* Olena Zubrilova na IBU banci podataka

Kategorija:Rođeni 1973.
Kategorija:Biografije, Šostka,
Kategorija:Ukrajinski biatlonci
Kategorija:Ukrajinski olimpijci u biatlonu
Kategorija:Bjeloruski biatlonci
Kategorija:Bjeloruski olimpijci u biatlonu
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Nosioci Ordena za zasluge III reda (Ukrajina)
Kategorija:Nosioci Ordena za zasluge II reda (Ukrajina)
Kategorija:Živi ljudi